תחנת הרכבת אשדוד – עד הלום

תחנת הרכבת אשדוד עד הלום על שם משה בר כוכבא היא תחנת נוסעים של רכבת ישראל המשרתת את העיר אשדוד ויישובי הסביבה, וקרויה על שם גשר עד הלום הסמוך. התחנה ממוקמת על מסילת לוד - אשקלון, בסמיכות לכניסה הדרומית לאשדוד, ומשמשת כתחנת ביניים בקו זה.

נכון לאוגוסט 2020, זו היא התחנה העמוסה ביותר בבקרים במרחב אשדוד–אשקלון. אחריה, תחנות יבנה – מערב וקריית גת.

==היסטוריה==
250x250 פיקסלים
[[מסוף ביג על דרך הרכבת, 2024|250x250 פיקסלים]]
טקסט=מפה בריטית משנת [[1930 של תחנת "איסדוד" וסביבתה|מפה בריטית משנת 1930 של תחנת "איסדוד" וסביבתה]]
תחנת הרכבת הבריטית באשדוד סמוך לגשר עד הלום (גשר איסדוד), חורף 1918
מסילת לוד-אשקלון הוקמה במהלך מלחמת העולם הראשונה על ידי המהנדס הגרמני היינריך אוגוסט מייסנר עבור מאמץ המלחמה של האימפריה העות'מאנית. בשנת 1918, לאחר שכבשו את ארץ ישראל, סללו הבריטים את הקו מחדש ברוחב סטנדרטי של 1,435 מילימטר, במקום 1,050 מילימטר כפי שהיה במקור. בתחילתו של המנדט הבריטי, נבנתה תחנת הרכבת "איסדוד" בסמוך לעיירה הערבית אשר נשאה את אותו השם, ונועדה לשמש תחנת אספקה לכוחות הבריטיים בשפך נחל לכיש. בהמשך השלטון הבריטי, הייתה התחנה פעילה גם לשימוש תושבי האזור. רכבות נוסעים עצרו בתחנה בדרכם למצרים. ב-3 באפריל 1946 תקף ארגון האצ"ל את התחנה הרג חייל בריטי ופוצץ קטר.

ביום שבת, 15 במאי 1948, אחר הצהריים, התקדמו כוחות חיל המשלוח המצרי אל התחנה וסביבתה והשתלטו עליה, עם סיום המנדט הבריטי וההכרזה על הקמת מדינת ישראל. הם נעצרו בנקודה זו ולא המשיכו צפונה, מכאן שם התחנה "עד הלום". הם החזיקו במקום עד מבצע יואב באוקטובר 1948.

לאחר הקמת המדינה מסילת לוד-אשקלון המשיכה לשמש בעיקר לרכבות משא. בשנת 1963 חובר נמל אשדוד למסילה, בנקודה צפונית לתחנה, ועלתה האפשרות שתקום גם תחנת נוסעים חדשה סמוך לנמל, אך הדבר לא בוצעה. בשנים 1972–1973, פעל בתחנה קו הנוסעים תל אביב-עזה, קו רכבת שהסיע פועלים מעזה לעבודה בישראל ועצר באשדוד, רחובות ותל אביב, ביוזמת הממשל הצבאי הישראלי.

בנובמבר 1982 נפתחה מסילת חלץ, המסתעפת ממסילת לוד-אשקלון מדרום לתחנה, כך שרכבות מאשדוד יכולות לנסוע על מסילת הדרום לכיוון באר שבע. המסילה משמשת בעיקר לרכבות משא.

בשנת 1986 החלה רכבת ישראל בתכנון שירות רכבת פרוורית באזור גוש דן, על תוואי המסילות הקיימות. השירות החל לפעול בין רחובות לתל אביב ב-1990 ובשנת 1992 הופעל שירות רכבת פרוורית בין אשדוד, רחובות ותחנת הרכבת תל אביב דרום. אך השירות הופסק לאחר שנה, עקב מיעוט נוסעים (הקו שירת רק 2,700 נוסעים מדי חודש). בשנת 1995, לאחר השלמת מסילת איילון נפתח קו הרכבת מאשדוד עד תחנת הרכבת תל אביב מרכז לשירות נוסעים. במרץ 1999 החלו לפעול שמונה רכבת ביום בכל כיוון. עקב הפופולריות של הקו הוחלט לשדרגו. תחילה הוכפל קטע לוד-רחובות, במסגרתו שודרגה תחנת הרכבת רחובות, ולאחר מכן קטע צומת פלשת-אשדוד, שכלל את שדרוג תחנת אשדוד עד הלום. תחנת אשדוד עד הלום המשודרגת נפתחה ב-15 בספטמבר 2003.

בינואר 2003 הכריז ראש עיריית אשדוד צבי צילקר על תוכנית לסלילת שלוחת רכבת מהתחנה אל תחנה חדשה במרכז אשדוד, על מנת לשפר את הנגישות אל שירות הרכבת. התוכנית לבסוף לא יצאה אל הפועל, לאחר שדרוג תחנת הרכבת עד הלום, המשרתת את תושבי העיר אשדוד וסביבתה.

בשנת 2000 התקבלה החלטה לחדש את קטע אשדוד-אשקלון. בשנת 2002 פורסמו מכרזים, ולאחר שנה החלו העבודות. באפריל 2005 נחנכה תחנת הרכבת באשקלון, והחל לפעול שירות נוסעים בין אשדוד לאשקלון.

ב-29 באוקטובר 2009 נערך טקס, בו נקראה התחנה על שם משה בר כוכבא (בריל), אשר כיהן כמנכ"ל רכבת ישראל בשנת 1992, בה חודש שירות הרכבת לעיר אשדוד.

ב-4 באוגוסט 2013 נחנך קטע מסילת תל אביב – פלשת, בין יבנה לבני-דרום המחבר את אותה למסילת לוד-אשקלון בסמוך לצומת פלשת, צפונית מזרחית לנמל אשדוד. חיבור זה מאפשר נסיעה בין אשדוד לתל אביב בלא הצורך לעבור דרך רחובות ולוד.

בתחנה זו הותקנה מערכת הזנה חשמלית עילית על ידי חברת SEMI הספרדית, העבודות הסתיימו בינואר 2021. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

ביולי 2023, עם הפיכת החניון התת-קרקעי במרכז ה-BIG Fashion הסמוך לחניון בתשלום – עיריית אשדוד ו-BIG הגיעו להסכם יחד עם מינהל מקרקעי ישראל והקימו בשטחו ה-BIG חניון חינמי לבאי הרכבת.

== תכנון עתידי ==

ישנה תוכנית מחוזית להפעלת רכבת קלה בין העיר ליישובי הסביבה, וכי תוויה יעבור מקריית גת דרך אשקלון, ותיכנס לעיר דרך הרובע המיוחד (קריית פרס) לשדרות עובד בן עמי ומשם, דרך שדרות בני ברית תפנה לכיוון רחובות. ב-2020 פורסם, כי הצפי למימוש התוכנית הוא בשנת 2040.

בנובמבר 2023, הוועדה המחוזית לתכנון ולבנייה (דרום) הביעה התנגדות לתוכנית הוועדה המקומית של אשדוד להקטנת קו הבניין במרחב הסמוך לתחנת הרכבת מטעמי העדפת פיתוח מוטה-תחבורה ציבורית. לטענת הוועדה המחוזית, המטרה המהותית להסבת מטרת הקרקע מתעשייה (פארק ההיי-טק המתוכנן לקום ברובע המיוחד) למסחר, היא בנייתו של סניף איקאה המתוכנן לקום בה, בן 3 קומות ותכסית של כ-15 אלף מ"ר, בצמוד לתחנה. לפי הוועדה, מדובר בבזבוז של קרקע כמשאב ציבורי עבור בינוי מוטה-רכב פרטי בעל היקפי חניה עצומים – שאינו מהווה ניצול אופטימלי של שטח הסמוך לעורק ראשי כתחנת רכבת; , וכינתה אותו "שימוש מחולל רכב פרטי" הפוגע בנגישות התחנה. הוועדה המליצה, במקום הבינוי הנמוך והרוחבי, על בנייה אינטנסיבית מעורבת שימושים גבוהה, בת 25 קומות לפחות, המשלב שימושים בתחבורה ציבורית.

תחנת הרכבת עד הלום צפויה להיות נקודת ההתחלה של רשת שבילי האופניים הבינעירוניים "אופנידרום", ונקודת קישור מרכזית של הקו הירוק <small>(אשדוד–רחובות/יבנה)</small> והקו האדום <small>(אשדוד–אשקלון);</small> קווי המתע"ן (מערכת תחבורה עתירת נוסעים) הראשיים של נפת אשקלון במסגרת התוכנית האסטרטגית לשנת 2040 של משרד התחבורה.

==מבנה התחנה==
במבנה התחנה יש אולם ממוזג, קפיטריה וקופות. כמו כן נבנה גשר הולכי רגל מעל הרציפים לשימוש החונים בחניה החיצונית הממוקמת מזרחית לתחנה (בסמוך לכביש 4).
לתחנה רציף צד ורציף אי, המחוברים באמצעות מעבר תת-קרקעי.
הכניסה הראשית לתחנה היא מצד מערב, וגשר עילי המאפשר כניסה לתחנה גם לבאים מצד מזרח.

מרכז

==גלריה==
<gallery mode="packed" heights="200">
קובץ:Ashdod Ad Halom 3.jpg|תחנת הרכבת במבט אווירי, יולי 2020
קובץ:Bahn asdod092.jpg|הכניסה לתחנה וגשר הולכי הרגל, יולי 2010
קובץ:Ashdod Ad Halom railway station 2.jpg|בומברדיה דאבל דק קוץ' בתחנה, ינואר 2006
קובץ:Ashdod Ad Halom railway station 3.jpg|קטר מדגם JT42BW בתחנה, ינואר 2006
קובץ:Ashdod Ad Halom railway station 4.jpg|רציפים לדרום בתחנה, ינואר 2006
קובץ:Ashdod Ad Halom railway station 5.jpg|רציף 1 לצפון בתחנה, ינואר 2006
קובץ:Ashdod Ad Halom railway station 6.jpg|טרמינל התחנה בסמוך לרציף 1, ינואר 2006
</gallery>

== שירות הרכבות בתחנה ==
זוהי תחנה ביניים בקווים אשקלון - הרצליה ובאר-שבע - בנימינה.
* ברוב שעות הפעילות עוצרות בתחנה שלוש רכבות בשעה לכיוון אשקלון, אחת מהן ממשיכה לבאר-שבע, שתי רכבות בשעה לכיוון הרצליה (דרך טבעת השרון) ורכבת אחת בשעה לבנימינה (דרך לוד).
* בשעות השיא יוצאת מהתחנה רכבת נוספת להרצליה דרך טבעת השרון, שאינה עוצרת בתחנות בת ים וחולון.

== קווי אוטובוס היוצאים מהתחנה ==
=== קווי BRT ===
אחד מתוך שני קווי ה-BRT באשדוד, שנפתחו ב-21 בינואר 2022.
{| class="wikitable sortable toccolours" width="500"
|+
!קו
!מסלול
!הערות נוספות
|-
|1
|תחנת רכבת אשדוד - שד' מנחם בגין - רובע הקריה מע"ר - התחנה המרכזית של אשדוד - רובע הקריה מע"ר - שד' מנחם בגין- ביה"ח אסותא- תחנת רכבת אשדוד
|♿🔄
|}

=== שירות עירוני ואזורי ===
בנוסף לשני קווי ה-BRT בעיר ישנם מספר קווי אוטובוס עירוניים המשרתים את רובעי העיר השונים וקווי אוטובוס ליישובים הסמוכים.
{| class="wikitable sortable toccolours" width="1100"
!קו
!מסלול
!הערות נוספות
|-
|19
|תחנת רכבת אשדוד - גן יבנה - ביצרון
|♿
|-
|21
|תחנת רכבת אשדוד - שד' מנחם בגין - רובע י"ג - רובע ט"ז - שד' בני ברית - רובע י"ז - שד' תל חי - מסוף רביירה
|♿
|-
|22
|תחנת רכבת אשדוד - שד' מנחם בגין - רובע הקריה - רובע י"ב - שד' א. גורדון - שד' רוטשילד - שד' מונטיפיורי - מסוף רביירה
|♿
|-
|23
|תחנת רכבת אשדוד - שד' משה סנה - שד' ירושלים - מע"ר דרום - רובע י"א - שד' יצחק רבין - שד' רוטשילד - מסוף רביירה
|♿
|}
בנוסף לקווים אלו יש קווים המתחילם במסוף ביג הנמצא ליד היציאה מהרכבת 

== ראו גם ==

* תחבורה ציבורית באשדוד

== קישורים חיצוניים ==

*[https://www.rail.co.il/?page=stationinfo&stationname=5800 תחנת אשדוד עד הלום (ע"ש בר כוכבא)] ב[http://www.rail.co.il אתר רכבת ישראל]

==הערות שוליים==

קטגוריה:אשדוד: תחבורה
אשדוד
קטגוריה:אשדוד: מבנים
קטגוריה:כביש 4